Likumprojekts

**Grozījumi Maksātnespējas likumā**

Izdarīt Maksātnespējas likumā (Latvijas Vēstnesis, 2010, 124., 170. nr.; 2012, 33. nr.; 2013, 142., 188. nr.; 2014, 204., 257. nr.; 2015, 42. nr.; 2017, 5. nr.; 2018, 119. nr.; 2019, 248A., 253. nr.) šādus grozījumus:

1. Papildināt 40. panta 1.1 daļu aiz vārda "sapulci" ar vārdiem un skaitļiem "izvēloties kādu no šā likuma 86. panta 2.2 daļā minētajiem kreditoru sapulces norises veidiem".

2. Papildināt 86. pantu ar 2.1 un 2.2 daļu šādā redakcijā:

"(21) Kreditoru sapulci var noturēt klātienē vai attālināti. Kreditoru sapulces norises veidu nosaka administrators.

(22) Administrators, sasaucot kreditoru sapulci, nosaka vienu no šādiem norises veidiem:

1) sapulces dalībnieki piedalās un balso sapulcē klātienē;

2) sapulces dalībnieki piedalās un balso sapulcē, izmantojot elektroniskos saziņas līdzekļus;

3) sapulces dalībnieki rakstveidā balso par sapulces darba kārtībā iekļautajiem jautājumiem un savu balsojumu iesniedz administratoram vismaz iepriekšējā dienā pirms kreditoru sapulces norises dienas."

Likums stājas spēkā nākamajā dienā pēc tā izsludināšanas.

Ministru prezidenta biedrs,

tieslietu ministrs

J. Bordāns